cyanic-selkie/wikianc huggingface dataset:
আসিফ আলী (ক্রিকেটার, জন্ম ১৯৯১)
ঘরোয়া ক্রিকেট
২০১৭-১৮ মৌসুমে ফয়সলাবাদের পক্ষে কায়েদ-ই-আজম ট্রফিতে অংশ নেন। ছয় খেলায় অংশ নিয়ে ৩৬৯ রান তুলে শীর্ষ রান সংগ্রহকারীর ভূমিকায় অবতীর্ণ হন তিনি। ২০১৭ সালে এভারেস্ট প্রিমিয়ার লীগে পোখারা রাইনোসের পক্ষে খেলেন। এপ্রিল, ২০১৮ সালে পাকিস্তান কাপের জন্যে পাঞ্জাব দলের সদস্যরূপে অন্তর্ভুক্ত হন। এ প্রতিযোগিতায় চার খেলায় অংশ নিয়ে ৩২৮ রান তুলে পাঞ্জাবের শীর্ষ রান সংগ্রাহক হন।
৩ জুন, ২০১৮ তারিখে কানাডায় অনুষ্ঠিত গ্লোবাল টি২০ কানাডা প্রতিযোগিতার উদ্বোধনী আসরে এডমন্টন রয়্যালসের পক্ষে খেলার জন্যে চুক্তিবদ্ধ হন। অক্টোবর, ২০১৮ সালে মানসি সুপার লীগ টি২০ প্রতিযোগিতার প্রথম আসরে কেপ টাউন ব্লিটজের পক্ষে খেলার জন্যে চুক্তিবদ্ধ হন।  মার্চ, ২০১৯ সালে পাকিস্তান কাপে সিন্ধ দলের পক্ষে খেলেন।
আন্তর্জাতিক ক্রিকেট
মার্চ, ২০১৮ সালে ওয়েস্ট ইন্ডিজের বিপক্ষে টি২০আই সিরিজে অংশ নেয়ার উদ্দেশ্যে পাকিস্তান দলে অন্তর্ভুক্ত হন আসিফ আলী। ১ এপ্রিল, ২০১৮ তারিখে করাচীতে সিরিজের ১ম টি২০আইয়ে ওয়েস্ট ইন্ডিজের বিপক্ষে অভিষেক ঘটে তার। এরপর জুলাই, ২০১৮ সালে জিম্বাবুয়ে গমন করেন। ১৩ জুলাই, ২০১৮ তারিখে বুলাওয়েতে অনুষ্ঠিত স্বাগতিক জিম্বাবুয়ের বিপক্ষে সিরিজের ১ম ওডিআইয়ে অভিষেক পর্ব সম্পন্ন হয় আসিফ আলীর।
আগস্ট, ২০১৮ সালে পাকিস্তান ক্রিকেট বোর্ড (পিসিবি) কর্তৃক ২০১৮-১৯ মৌসুমের জন্য তেত্রিশজন খেলোয়াড়কে কেন্দ্রীয় পর্যায়ে চুক্তিবদ্ধ করায়। এতে তিনিও অন্যতম খেলোয়াড় হিসেবে অন্তর্ভুক্ত হন। মে, ২০১৯ সালে পাকিস্তান ক্রিকেট বোর্ড কর্তৃক ক্রিকেট বিশ্বকাপের পনেরো সদস্যের চূড়ান্ত দলে আসিফ আলীকে রাখা হয়।
ব্যক্তিগত জীবন
ব্যক্তিগত জীবনে বিবাহিত তিনি। ১৯ মে, ২০১৯ তারিখে দুই বছর বয়সী কন্যা নূর ফাতিমা যুক্তরাষ্ট্রের হাসপাতালে ক্যান্সারজনিত রোগে মৃত্যুবরণ করে।
ডেনিস রিচি
right|thumbnail|220px|কেন টমসনের সাথে ডেনিস রিচি (ডানে) ডেনিস ম্যাকএলিস্টেয়ার রিচি (জন্ম সেপ্টেম্বর ৯, ১৯৪১ - মৃত্যু অক্টোবর ৮, ২০১১)
একজন মার্কিন কম্পিউটার বিজ্ঞানী। নামের তিনটি অংশের আদ্যক্ষর নিয়ে তিনি <tt>dmr</tt> নামে পরিচিত ছিলেন। কম্পিউটার প্রোগ্রামিং‌-এর জনপ্রিয় সি প্রোগ্রামিং ভাষার স্রষ্টা হিসাবে তার খ্যাতি। এছাড়া অন্যান্য প্রোগ্রামিং ভাষা এবং ইউনিক্স অপারেটিং সিস্টেম তৈরিতেও তার অবদান রয়েছে। ১৯৮৩ সালে এসিএম থেকে তিনি টুরিং পুরস্কার, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইই) প্রবর্তিত আইইই রিসার্চ ডব্লিউ হামিং পদক লাভ করেন এবং ১৯৯৮ সালে মার্কিন যুক্তরাষ্ট্রের তৎকালীন রাষ্ট্রপতি বিল ক্লিনটনের থেকে আমেরিকার জাতীয় প্রযুক্তি পদক (National Medal of Technology) গ্রহণ করেন। ২০০৭ সালে অবসর গ্রহণের আগে তিনি লুসেন্ট টেকনোলজিস সিস্টেমের সফটওয়্যার গবেষণা বিভাগের প্রধান ছিলেন। বেল ল্যাব্‌স এ কর্মরত অবস্থায় তিনি সি ভাষাটি তৈরি করেন। এছাড়া তিনি কেন টমসনের সাথে ইউনিক্স অপারেটিং সিস্টেমের প্রাথমিক ডিজাইনে অংশ নেন।
ব্যক্তি জীবন
ব্রনস্সভিল, নিউইয়র্কে রিচির জন্ম। তার পিতা, এলিস্টেয়ার ই. রিচি বেল ল্যাবের একজন বিজ্ঞানী এবং সুইচিং সার্কিট তত্ত্বের বই "The Design of Switching Circuits"-এর সহ লেখক। হার্ভার্ড বিশ্ববিদ্যালয় থেকে পদার্থবিজ্ঞান ও ফলিত গণিতে তিনি স্নাতক ডিগ্রী লাভ করেন এবং এরপর ১৯৬৭ সালে তিনি বেল ল্যাবে যোগ দেন। ১৯৬৮ সালে একই বিশ্ববিদ্যালয় থেকে প্যট্রিক সি ফিশারের তত্ত্বাবধায়নে পিএইচডি ডিগ্রী লাভ করেন। thumb|150px|Ritchie enjoying conversation in a chalet in the mountains surrounding [[Salt Lake City at the 1984 Usenix conference.]]
সি এবং ইউনিক্স
সি প্রোগ্রামিং ভাষার উদ্ভাবক এবং ইউনিক্স অপারেটিং সিস্টেমের শুরুর দিকের গুরুত্বপূর্ণ অবদানকারীদের অন্যতম ডেনিস রিচি। তবে, রিচির সবচেয়ে বেশি পরিচিতি সি প্রোগ্রামিং ভাষার ওপর রচিত প্রামান্য পুস্তক The C Programming Language –এর সহ লেখক হিসেবে। এই বই-এর লেখকদ্বয় কার্নিংহাম এবং রিচি তাদের নামের আদ্যাক্ষর K&R হিসেবেই বেশি পরিচিত। সি প্রোগ্রামিং ভাষার উদ্ভাবন এবং কেন থম্পসনের সঙ্গে ইউনিক্সের উন্নয়নে তার অবদান রিচিকে আধুনিক কম্পিউটার বিজ্ঞানের অগ্রনায়ক হিসেবে চিহ্নিত করেছে। এপ্লিকেশন ও অপারেটিং সিস্টেম এবং এমবেডেড সিস্টেম উন্নয়নে ব্যবহার হওয়ার পাশাপাশি সি প্রোগ্রামিং ভাষা অন্যান্য প্রোগ্রামিং ভাষাকেও প্রবলভাবে প্রভাবিত করেছে। একই ভাবে আধুনিক কম্পিউটিং-এর বিকাশে ইউনিক্স সিস্টেমের অবদান অস্বীকার্য।
সি প্রোগ্রামিং ভাষার উদ্ভাবন ও ইউনিক্সের উন্নয়নে অবদানের জন্য রিচি ১৯৮৮ সালে আমেরিকার ন্যাশনাল একাডেমি অব ইঞ্জিনিয়ারিং-এ নির্বাচিত হোন।
টুরিং পুরস্কার
১৯৮৩ সালে রিচি এবং থম্পসন যৌথভাবে টুরিং পুরস্কার লাভ করেন। তাদেরকে "প্রমানী অপারেটিং সিস্টেমের তত্ত্ব বিশেষ করে ইউনিক্সে তা প্রয়োগ করার কারণে" এই পুরস্কারের জন্য মনোনীত করা হয়। পুরস্কার প্রাপ্তিতে রিচি “রিফ্লেকশন অন সফটওয়্যার রিসার্চ (Reflections on Software Research)” নামে বক্তৃতা দেন।
আইইই রিসার্চ ডব্লিউ হামিং পদক
সি প্রোগ্রামিং ভাষা ও ইউনিক্সে অবদানের জন্য ১৯৯০ সালে থম্পসন ও রিচি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইই) প্রবর্তিত আইইই রিসার্চ ডব্লিউ হামিং পদক লাভ করেন।
জাপান পুরস্কার
ইউনিক্স অপারেটিং সিস্টেম উন্নয়নে অগ্রণী ভূমিকা পালনের জন্য ২০১১ সালে রিচি ও থম্পসন তথ্য ও যোগাযোগ প্রযুক্তিতে জাপান পুরস্কার লাভ করেন।
মৃত্যু
ডেনিস রিচি ১২ অক্টোবর, ২০১১ তারিখে, ৭০ বছর বয়সে মৃত্যুবরণ করেন। বার্কলে হার্ডস, নিউ জার্সিতে তার নিজ বাসভবনে তাকে মৃত অবস্থায় পাওয়া যায়। এখানে তিনি একা বসবাস করতেন। রব পিকে নামে তার সহকর্মী সর্বপ্রথম তার মৃত্যুর বিষয়টি নিশ্চিত করেন। কিন্তু তার মৃত্যুর সঠিক সময় বা কারণ কোনোটিই প্রকাশ করা হয়নি। বিগত বেশ কয়েক বছর থেকেই তিনি প্রোস্টেট ক্যান্সার এবং হৃদরোগের চিকিৎসা নিচ্ছিলেন।   স্টিভ জবসের থেকে এক সপ্তাহ পরে তিনি মৃত্যুবরণ করেন, এর ফলে তার মৃত্যুর সংবাদটি প্রচারমাধ্যমগুলোতে স্বল্প পরিসরে প্রচার পেয়েছে।
গ্রন্থপঞ্জি
thumb|right|150px|[[The C Programming Language|দ্যা সি প্রোগ্রামিং ল্যাঙ্গুয়েজ, প্রথম সংস্করণ]]
ট্যাঙ্গা (পোশাক)
থাম্ব|338x338পিক্সেল|ট্যাঙ্গার উদাহরণ টাঙ্গা (Tanga) নারী ও পুরুষ উভয়ের ব্যবহার্য এক প্রকার জাঙ্গিয়া তথা নিম্নাঙ্গের অন্তর্বাস। সাধারণ জাঙ্গিয়ার তুলনায় এটি আকারে সংক্ষিপ্ত এবং ঊরূ অনাবৃত রাখে। বিভিন্ন প্রস্তুতকারী প্রতিষ্ঠান নিজস্ব নকশায় নানা আকৃতির টাঙ্গা তৈরী করে থাকে। টাঙ্গা জাঙ্গিয়া একটি সংকীর্ণ ইলাস্টিক কোমরবন্ধের সংযুক্ত ত্রিভূজাকৃতির বস্ত্রখণ্ড সম্মুখের ঊরূসন্ধিস্থল এবং পশ্চাতের নিতম্ব আবৃত করে রাখে।
এটি থং বা জি-স্ট্রিং পৃথকভাবে পশ্চাতদেশ আবৃত করে থাকে। ট্যাংক ব্রিফ স্ট্রিং বিকিনির চেয়ে চওড়া, সাধারণত ইলাস্টিক আবর্তন ১/২" থেকে ২" (১সেমি-৫সেমি) পর্যন্ত হয়ে থাকে॥
কেনেথ জি উইলসন
কেনেথ গেড্‌স উইলসন (জন্ম: ৮ই জুন, ১৯৩৬) মার্কিন তাত্ত্বিক পদার্থবিজ্ঞানী। তিনি ক্যালটেক থেকে মারি গেল-মান এর অধীনে পড়াশোনা করে পিএইচডি ডিগ্রি অর্জন করেন। তিনি দ্বিতীয় অর্ডারের দশা ক্রান্তিকালের (যা প্রতিবেশীয় অণুতে প্রভাব বিস্তার করে) তত্ত্বের উন্নয়ন ঘটান। এই উন্নয়নে অবদান রাখার জন্যই ১৯৮২ সালে পদার্থবিজ্ঞানে নোবেল পুরস্কার লাভ করেন।
খুলনা সিটি মেডিকেল কলেজ
খুলনা সিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১৮ সালে এটি খুলনা জেলায় প্রতিষ্ঠিত হয়। এটি রাজশাহী বিশ্ববিদ্যালয় অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
নারীবিহীন একদিন
থাম্ব| [[নিউইয়র্ক|নিউইয়র্কে বিক্ষোভকারী (২০১৮)।]] নারীবিহীন একদিন বা এক নারী বিনা একটি দিন ছিল ২০১৮ খ্রিস্টাব্দের ৮ মার্চ আন্তর্জাতিক নারী দিবসে ঘটিত এক ধর্মঘট। ২০১৭ ওমেন'স মার্চ এবং ইন্টারন্যাশনাল ওমেন'স স্ট্রাইক আন্দোলন নামে দুটি আলাদা গোষ্ঠী এই ধর্মঘট সংগঠিত করেছিল। ডোনাল্ড ট্রাম্পের প্রশাসনের নীতির প্রতিবাদ স্বরূপ নারীরা ওই দিন কাজ না করার জন্যে দাবি করেছিল। পরিকল্পনা শুরু হয়েছিল ট্রাম্পের নভেম্বর ২০১৬ নির্বাচনের আগেই। এই আন্দোলনটি আহূত এবং প্রচারিত হয়েছিল ওমেন'স মার্চের দ্বারা; এছাড়া  'বোদেগা স্ট্রাইক' এবং ডে উইদাউট ইমিগ্র্যান্টস সুপারিশকৃত কার্যকারিতগুলি অনুপ্রাণিত করেছিল।
যুক্তরাষ্ট্রে সংগঠকরা নারীদের কাজ করা থেকে বিরত থাকা, খরচের অর্থ (অথবা, বিকল্পভাবে 'ছোটো, নারী-এবং সংখ্যালঘু-মালিকানার ব্যবসায়' থেকে বাজার করার সিদ্ধান্ত) এবং সংহতির প্রতীক হিসেবে লাল পোশাক পরার জন্যে অনুপ্রাণিত করেছিল।
মঞ্চ
আন্তর্জাতিক মোর্চাসমূহের দ্বারা একগুচ্ছ স্পষ্ট চাহিদা সহ এই ধর্মঘট সংগঠিত হয়েছিল।
যুক্তরাষ্ট্র-ভিত্তিক সংগঠকদের মঞ্চসমূহ
মার্কিন ধর্মঘটী সক্রিয় কর্মীদের মঞ্চ দাবি করেছিল 'মুক্ত সীমানাসমূহ', 'অভিবাসন অভিযান' থেকে স্বাধীনতা, এবং 'নারী মুক্তি'র অনুসারী লক্ষ্য হিসেবে  প্যালেস্তাইনের ঔপনিবেশিক মুক্তি।"
যুক্তরাষ্ট্রে ২০১৭ খ্রিস্টাব্দের ৮ মার্চ ৮ জন প্রখ্যাত সক্রিয় কর্মীর গোষ্ঠী যাঁরা এই ধর্মঘটের আহ্বান জারি করেছিলেন; যাকে বলা হয়েছিল 'পুঁজিবাদ-বিরোধী', 'বর্ণবাদ-বিরোধী', 'সাম্রাজ্যবাদ-বিরোধী', 'ভিন্নধর্মী-বিরোধী', 'নব উদার-বিরোধী', এবং "বাজার, ঋণ, পুঁজিবাদী সম্পদ সম্পর্কগুলো এবং রাষ্ট্রের বিরোধিতা করে; সমকামী, রূপান্তরকামী ও অদ্ভুত নারীদের বিরুদ্ধে হিংসার বৈষম্যমূলক নীতি; অভিবাসী আন্দোলনের অপরাধীকরণের রাষ্ট্রীয় হিংসার বিরোধিতা করে।"
আন্তর্জাতিক
২০১৬ খ্রিস্টাব্দের অক্টোবরে পোল্যান্ডে পরিকল্পনা শুরু হয়েছিল, এই ধর্মঘট ছিল বিশ্বব্যাপী। এটা ঘটেছিল ডোনাল্ড ট্রাম্প রাষ্ট্রপতি নির্বাচনে বিজয়ী হওয়ার পূর্বাহ্নে।
যুক্তরাষ্ট্র
৬ ফেব্রুয়ারিতে আটজন রাজনৈতিক সক্রিয় কর্মী লিন্ডা মার্টিন অ্যালকফ, সিঞ্জিয়া অরুজা, তিথি ভট্টাচার্য, ন্যান্সি ফ্রেজার, বারবারা র‍্যান্সবি, রাসমেয়া ওডেহ, কিয়াঙ্গা-ইয়ামাহত্তা টেলর এবং অ্যাঞ্জেলা ডেভিস ৮ মার্চ যুক্তরাষ্ট্রে ধর্মঘটের ডাক দিয়েছিলেন। সেই পরবর্তী সকালে ২০১৭ ওমেন'স মার্চ সংস্থার সংগঠকগণ ট্রাম্প প্রশাসনের বিরুদ্ধে নির্দিষ্ট দিন ধার্য না-করে একটা সাধারণ ধর্মঘটের ধারণার অনুমোদন দিয়েছিলেন। ফেব্রুয়ারির ১৪ তারিখে জানুয়ারি ওমেন'স মার্চের সংগঠকরা ৮ মার্চের ধর্মঘটের অনুমোদন দিয়েছিলেন, প্রশ্ন উঠেছিল কোন গোষ্ঠীর দায়িত্ব ছিল, লক্ষ্য কী এবং এই প্রতিবাদের সম্ভাবনা কতদূর হবে। অন্য গোষ্ঠীগুলো যথারীতি সাধারণ ধর্মঘটের ডাক দিয়েছিল।
সাংবাদিকরা উল্লেখ করেছিলেন নারীদের অভিযান এবং বিভিন্ন সমস্যা সম্বলিত সাধারণ ধর্মঘট যুক্তরাষ্ট্রের বাইরে কীভাবে পরিবর্তন সাধিত করেছিল। বিশেষভাবে উল্লেখ্য যে, ইন্টারন্যাশনাল ওমেন'স স্ট্রাইক একই দিনে ওমেন'স মার্চ স্ট্রাইক হিসেবে ধর্মঘট পালন করার জন্যে সারা বিশ্বব্যাপী নারীদের অনুপ্রাণিত করেছিল।
ওমেন'স মার্চ সংগঠকদের মধ্যে ছিলেন রাজনৈতিক সক্রিয় কর্মী অ্যাঞ্জেলা ডেভিস এবং লিন্ডা সারসর, অংশগ্রহণকারী নারী যাঁরা ধর্মঘট করছিলেন, একই ধরনের কার্যকারিতা, যেমন 'বদেগা স্ট্রাইক' করছিলেন, ডে উইদাউট ইমিগ্র্যান্টস―ছোটো ব্যবসা এবং নারী কিংবা সংখ্যালঘুদের ছাড়া দোকানবাজার না-করা, তাঁদের সকলকে অনুপ্রাণিত করেছিলেন; এবং লাল সংহতি পোশাক পরেছিলেন, যেহেতু সারা বিশ্বে লাল হল ঐতিহ্যগতভাবে শ্রমিক আন্দোলনের রং। সংগঠকরা ধর্মঘটীদের পয়সা দিয়ে অথবা বিনা পয়সার কোনো কাজই করতে নিষেধ করেছিলেন। ধর্মঘটী মানুষেরা গৃহস্থালি এবং শিশুপালনের কাজ প্রদর্শন করে তাদের সমর্থন জানিয়েছিল। আসল ঘোষণার এক সপ্তাহ পর, এই আন্দোলনের সংগঠকরা ধর্মঘটের দিন ৮ মার্চ, ২০১৭ ঘোষণা করেছিলেন, যে দিনটা ছিল সেই বছরের আন্তর্জাতিক নারী দিবস পালনের দিন।
উবের তার কর্মীদের জানিয়ে দিয়েছিল যে, তারা স্বচ্ছন্দে দিনের কাজ বন্ধ করে প্রতিবাদে অংশগ্রহণ করতে পারে। মাইক্রোসফট, এমটিভি নিউজ, টিন ভোগ, বাসল, জিজেবেল, ফিউসন, দ্য কাট, দ্য এ. ভি. ক্লাব, এবং টুইটার এই সব সংস্থাও তাদের নারী কর্মীদের ওই দিনটায় কাজ বন্ধ করতে অনুমতি দিয়েছিল।
ধর্মঘটী ক্রিয়াকলাপ
একটা আন্তর্জাতিক নারী দিবস ধর্মঘট সারা বিশ্বের ৫০টার বেশি বিভিন্ন দেশের ৪০০ শহরে অনুষ্ঠিত হয়েছিল। পোল্যান্ডে হাজার হাজার নারী নারীর অধিকার নিয়ে বিক্ষোভ প্রদর্শন করেছিল।
যুক্তরাষ্ট্রে
নিউ ইয়র্ক শহরে ট্রাম্প টাওয়ারের বাইরে ১,০০০ প্রদর্শনকারী ছিল। নিউ ইয়র্ক শহরের কলম্বাস সার্কল স্থিত ট্রাম্প ইন্টারন্যাশনাল হোটেল অ্যান্ড টাওয়ারের বাইরে প্রাথমিক সংগঠকদের চারজন―তামিকা মাল্লরি, লিন্ডা সারসর, কার্মেন পেরেজ এবং বব ব্ল্যান্ড―এঁরা যানবাহন আটকানোর জন্যে গ্রেফতার হয়েছিলেন। লস অ্যাঞ্জেলেস শহরের গ্র্যান্ড পার্ক অঞ্চলে এক বিশাল প্রদর্শন হয়েছিল। সান ফ্রান্সিস্কো শহরে সিটি হলে এক হাজার জনতার মিছিল হয়েছিল।
ওয়াশিংটন, ডিসি শহরে হাউস ডেমোক্র্যাটিক প্রতিনিধিরা ক্যাপিটল থেকে ওয়াক আউট করে বাইরে এসেছিলেন; কার্যকারিতা ছিল প্রতিবাদীদের সংহতি জানানো। যুক্তরাষ্ট্র শ্রম দফতরের সামনে 'ওমেন ওয়ার্কার্স রাইজিং' নামে এক কার্যক্রম সংঘটিত হয়েছিল।
যুক্তরাষ্ট্রে অধিক রাতে বিভিন্ন প্রমোদানুষ্ঠান, যেমন ফুল ফ্রন্টাল উইথ সামান্থা বী, দ্য লেট শো উইথ স্টিফেন কলবার্ট, জিম্মি কিম্মেল লাইভ এবং লেট লেট শো উইথ জেমস কর্ডেন সকল নকশার দর্শক এবং অতিথিরা ধর্মঘট পালন করেছিল।
প্রভাব
যুক্তরাষ্ট্রের কিছু স্কুল জেলা শিক্ষকদের ওই দিন ছুটির অনুরোধের কারণে বন্ধ ছিল। আলেকজান্দ্রিয়া, ভার্জিনিয়া শহরের স্কুল এবং মেরিল্যান্ডের প্রিন্স জর্জেস কাউন্টি পাবলিক স্কুলস বন্ধ ছিল। উত্তর ক্যারোলিনার চ্যাপেল হিল-কার্বরো সিটি স্কুলস, এবং ওয়াশিংটন, ডিসির সেন্টার সিটি পাবলিক চার্টার স্কুলসও বন্ধ ছিল।
প্রভাইড্যান্স, রোড আইল্যান্ড শহরে মিউনিসিপ্যাল কোর্ট বন্ধ ছিল, কারণ অধিকাংশ নারী সেখানে ধর্মঘটে অংশগ্রহণ করেছিলেন।
সমালোচনা
হোয়াইট প্রিভিলেজ অথবা সাদা বিশেষাধিকার থেকে অনুভূতিপুষ্ট কিছু সমালোচকের এই ধমঘট সম্পর্কে সমালোচনা সামনে এসেছিল। এই সমালোচনাকারীরা মনে করেন যে, ধর্মঘটের ধারণা ভালো, কিন্তু শুধুমাত্র যেসব নারীর সচ্ছল আর্থিক অবস্থা আছে, বেশির ভাগ ক্ষেত্রে সাদা চামড়ার নারী, তাঁরাই ধর্মঘটে অংশ নিতে সমর্থ, অন্যদিকে অ-শ্বেত নারী (যাঁরা অসমভাবে কম বেতনের কাজ সংগ্রহ করে) তাঁদের কাজ হারাবার ভয় কাটিয়ে কাজ বন্ধ করে ধর্মঘটে অংশগ্রহণ করার স্বাধীনতা থাকবে না।
এই সমালোচনার জবাবে ধর্মঘট সংগঠকরা বলেছেন যে, বিভিন্ন যুগের অন্যান্য ধর্মঘটীদের 'বিশেষাধিকারী' বলা হয় না। সারসর বলেছেন, "মন্টগোমারি বাস বয়কট কার্যক্রমে ধর্মঘটী নারীদের আমরা সম্মান করি ... তাঁরা কী বিশেষাধিকারী নারী? খামারকর্মীদের সম্পর্কে কী বলা যাবে? যাঁরা বলেছিলেন, 'শ্রমিকদের নিরাপত্তা ভিন্ন আমরা এই সামগ্রী হাতে তুলব না।' সেই সমস্ত মানুষ কী বিশেষাধিকারী?"
ফাতিমেহ পাহলভি
ফাতিমেহ পাহলভি (৩০ অক্টোবর ১৯২৮ – ২ জুন ১৯৮৭) ছিলেন ইরানের রাজকন্যা এবং ইরানের শাহ রেজা শাহ পাহলভির দশম এবং তার চতুর্থ স্ত্রী এসমাত দৌলতশাহির চতুর্থ কন্যা। পাহলভি রাজবংশের সদস্য হিসেবে সাম্রাজ্যের অনুষ্ঠানিক ব্যবহারশৈলী অনুযায়ী তাকে "আপনার রাজকীয় মহিমা" সম্মোধন করা হতো।
প্রাথমিক জীবন ও শিক্ষা
ফাতিমেহ পাহলভি ১৯২৮ সালের ৩০ অক্টোবর ইরানের তেহরানে পাহলভি রাজবংশে জন্ম নেন। তিনি ইরানের রেজা শাহ পাহলভির দশম এবং তার চতুর্থ ও শেষ স্ত্রী এসমাত দৌলতশাহির চতুর্থ কন্যা। ফাতিমেহর মা দৌলতশাহি ছিলেন কাজার রাজবংশের সদস্য এবং যিনি ১৯২৩ সালে পাহলভি রাজবংশের রেজা শাহকে বিয়ে করেছিলেন। ফাতিমেহ ছিলেন আবদুল রেজা পাহলভি, মাহমুদ রেজা পাহলভি এবং হামিদ রেজা পাহলভির পূর্ণ বোন। মুকুটলাভকারী যুবরাজ মোহাম্মদ রেজা পাহলভি তার বৈমাত্র ভাই ছিলেন।
ফাতিমেহ এবং তার ভাইয়েরা তাদের পিতামাতার সাথে তেহরানের মার্বেল প্রাসাদে থাকতেন। তিনি তেহরানে আনোশিরাভন ডাদগার বালিকা বিদ্যালয়ে শিক্ষা গ্রহণ করেছিলেন ছিলেন।
ক্রিয়াকলাপ
thumb|left|১৯৭৯ সালে রাজকন্যা ফাতিমেহ
ফাতিমেহর সৎভাই মোহাম্মদ রেজা পাহলভির রাজত্বকালে, তিনি একটি বোলিং ক্লাবের মালিকানা এবং ব্যবসায়ের সাথে জড়িত ছিলেন, পাশাপাশি তাদের নির্মাণ, উদ্ভিজ্জ তৈল উৎপাদন ও প্রকৌশল সম্পর্কিত সংস্থাগুলোর অংশীদার ছিলেন। সে সময়ে তার প্রায় ৫০০ মিলিয়ন ডলারের সম্পত্তি ছিল। তার সম্পত্তি মূলত তার দ্বিতীয় স্বামী, খাতামি দ্বারা সামরিক ঠিকাদারদের কাছ থেকে "কমিশন" সংগ্রহের ফলস্বরূপ। ফাতিমেহ এছাড়াও ইরানে উচ্চশিক্ষা সংক্রান্ত কর্মকান্ডে জড়িত ছিলেন।
ব্যক্তিগত জীবন
ফাতিমেহ পাহলভি দুইবার বিয়ে করেছিলেন। ১৯৫০ সালের ১৩ এপ্রিল তিনি ইতালির সিভিটভ্যাচিয়াতে এক নাগরিক অনুষ্ঠানে ভিনসেন্ট লী হিলিয়ারের (১৯২৪-৭ জুলাই ১৯৯৯) সাথে বিয়ে করেন। বিয়েরসূত্রে হিলিয়ার ইসলামে রূপান্তরিত হয়েছিলেন। ১৯৫০ সালের ১০ মে তারা প্যারিসে ইরানের দূতাবাসে একটি ধর্মীয় অনুষ্ঠানে যোগ দেন। হিলিয়ার ছিলেন ফাতিমেহর ভাই আব্দুল রেজা পাহলভির বন্ধু। ইরানে পরবর্তী সফরকালে ফাতিমেহ ও হিলিয়ারের সাক্ষাৎ ঘটে। সম্ভবত ইরানে নেতিবাচক প্রতিক্রিয়া দেখা দেওয়ার কারণে শাহ মোহাম্মদ রেজা এই বিয়ের পুরোপুরি সমর্থন করেন নি। তাদের তিন সন্তানের, দুই ছেলে কায়ভান ও দারিয়ুষ এবং এক মেয়ে রানা, যিনি ১৯৫৪ সালে শৈশবকালেই দুর্ঘটনাক্রমে মারা যান। সেপ্টেম্বর ১৯৫৯ সালে এই দম্পতির বিচ্ছেদ ঘটে।
হিলিয়ারের সাথে বিচ্ছেদের পর, ফাতিমেহ ১৯২৪ সালের ২২ নভেম্বর ইরানের বিমান বাহিনীর কমান্ডিং জেনারেল মোহাম্মদ আমির খাতামির সাথে বিয়ে করেন। শাহ ও তার বাগদত্তা ফারাহ দিবা বিয়ের অনুষ্ঠানে উপস্থিত ছিলেন। তাদের দুই পুত্র কামবিয (জন্ম ১৯৬১) এবং রামিন (জন্ম ১৯৬৭) এবং এক কন্যা পারি (জন্ম ১৯৬২)।
১৯৭৯ সালে ইসলামি বিপ্লবের আগে ফাতিমেহ ইরান ত্যাগ করেছিলেন। মৃত্যুপূর্ব পর্যন্ত তিনি লন্ডনে বাস করেন।
মৃত্যু
ফাতিমেহ পাহলভি ১৯৮৭ সালের ২ জুন ৫৮ বছর বয়সে যুক্তরাজ্যের লন্ডনে মারা যান।
আপিনান সুকাফাই
অপিনান সুকাফাই (জন্ম: ২১ আগস্ট ১৯৮৩ চন বুড়িতে) একজন ট্র্যাক এবং ফিল্ড স্প্রিন্ট অ্যাথলেট, যিনি থাইল্যান্ডের হয়ে আন্তর্জাতিকভাবে প্রতিযোগিতা করেন।
সুকাফাই বেইজিং-এ অনুষ্ঠিত ২০০৮ গ্রীষ্মকালীন অলিম্পিকে থাইল্যান্ডের প্রতিনিধিত্ব করেন। তিনি ৪x১০০ মিটার রিলে দৌড়ে অংশ নেন। তাদের দল যোগ্যতার লড়াইয়ে ৩৯.৪০ সেকেন্ড সময় নিয়ে পঞ্চম স্থান দখল করে এবং তারা বাদ পড়েছিল।
আলীর মতো বাঁচ, হোসাইনের মতো মর
আলীর মতো বাঁচ, হোসাইনের মতো মর শিয়া মুসলিমদের একটি ধর্মীয় স্লোগান,  এখানে শহীদ আলী এবং তাঁর পুত্র হোসাইনকে উল্লেখ করা হয়েছে।
রোল-পা'ই-র্দো-র্জে (চাংক্যা)
প্রথম জীবন
রোল-পা'ই-র্দো-র্জে ১৭১৭ খ্রিষ্টাব্দে তিব্বতের লাং-গ্রু'ই-স্দে-ব্ঝি'ই-নুব-পে-মো'ই-স্দে-পা-'ব্রোগ-গ্নাস-ব্রাগ-দ্কার নামক স্থানে জন্মগ্রহণ করেন। তার পিতার নাম ছিল ত্শাংস-পা-গু-রু-ব্স্তান-'দ্জিন  এবং মাতার নাম ছিল বু-স্ক্যিদ । ১৭২০ খ্রিষ্টাব্দে ঙ্গাগ-দ্বাং-ব্লো-ব্জাং-ছোস-ল্দান  নামক দ্বিতীয় ল্চাং-স্ক্যা হো-থোগ-থু  উপাধিধারী বৌদ্ধ লামা্র পুনর্জন্ম রূপে চিহ্নিত করে দ্গোন-লুং-ব্যাম্স-পা-গ্লিং বৌদ্ধবিহারের  নিয়ে যাওয়া হয়। ১৭২৪ খ্রিষ্টাব্দে ব্লো-ব্জাং-দান-জিন  নামক এক ব্যক্তির নেতৃত্বে সৃষ্ট এক দাঙ্গাকে দমন করতে গিয়ে চিং সেনাবাহিনী দ্গোন-লুং-ব্যাম্স-পা-গ্লিং বৌদ্ধবিহার ধ্বংস করে দিলে রোল-পা'ই-র্দো-র্জেকে চিং রাজসভায় নিয়ে যাওয়া হয়। সেখানে চিং রাজপুত্র চিয়ানলোংয়ের সাথে তিনি একসাথে শিক্ষালাভ করেন। ঙ্গাগ-দ্বাং-ছোস-ক্যি-র্গ্যা-ম্ত্শো  নামক দ্বিতীয় থু'উ-ব্ক্বান  উপাধিধারী লামা এই সময় তার উল্লেখযোগ্য শিক্ষক ছিলেন।  ১৭৩৪ খ্রিষ্টাব্দে চিং সম্রাট ইয়োংঝেংয়ের অনুমতিক্রমে রোল-পা'ই-র্দো-র্জে সপ্তম দলাই লামার সঙ্গে লাসা যাত্রা করেন। ১৭৩৫ খ্রিষ্টাব্দে পঞ্চম পাঞ্চেন লামা তাকে শিক্ষার্থীর শপথ এবং ভিক্ষুর শপথ প্রদান করেন। ১৭৩৬ খ্রিষ্টাব্দে ইয়োংঝেং মৃত্যুবরণ করলে তিনি বেজিং ফিরে যান।
প্রশাসনিক দায়িত্ব
পরবর্তী চিং সম্রাট চিয়ানলোং সিংহাসন লাভের পরেই রোল-পা'ই-র্দো-র্জেকে রাজধানীর প্রধান প্রশাসনিক লামা হিসেবে দায়িত্ব প্রদান করেন। এই সময় তিনি সম্রাটকে তিব্বতের সঙ্গে বিতর্কিত সীমান্ত অঞ্চলগুলি সপ্তম দলাই লামাকে প্রদান করতে অনুরোধ করে ব্যর্থ হন। কিন্তু সম্রাট তার অনুরোধে সপ্তম দলাই লামাকে বার্ষিক অনুদান প্রদানে সম্মত হন। ১৭৫০ খ্রিষ্টাব্দে তিব্বতের শাসক 'গ্যুর-মেদ-র্নাম-র্গ্যালকে হত্যা করা হলে লাসা শহরে দাঙ্গায় তিব্বতী দাঙ্গাকারীরা চিং রাজপ্রতিনিধি দুই আম্বানদের হত্যা করে। এতে ক্ষুব্ধ হয়ে সম্রাট তিব্বতের সমস্ত রাজনৈতিক ক্ষমতা তিব্বতীদের থেকে কেড়ে নিয়ে মাঞ্চুদের হাতে প্রদান করার সিদ্ধান্ত নেন। কিন্তু কিছুদিনের মধ্যেই চিয়ানলোং সপ্তম দলাই লামাকে তিব্বতের ধর্মীয় ও রাজনৈতিক নেতা হিসেবে স্বীকৃতি দেন। রোল-পা'ই-র্দো-র্জের উপদেশ এই নির্দেশের মূল কারণ ছিল বলে তার জীবনীকার ব্লো-ব্জাং-ছোস-ক্যি-ন্যি-মা নামক তৃতীয় থু'উ-ব্ক্বান  উপাধিধারী লামা উল্লেখ করেছেন। সপ্তম দলাই লামা মৃত্যুবরণ করলে চিয়ানলোং রোল-পা'ই-র্দো-র্জেকে দ্বিতীয়বার লাসা শহরে প্রেরণ করেন। এই সময় অষ্টম দলাই লামার নাবালকত্বের সময় তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা যায় কিনা তার ওপর প্রচন্ড বিতর্কের আবহাওয়া তৈরী হয়েছিল। তিব্বতী মন্ত্রীরা দলাই লামাকে শুধুমাত্র ধর্মীয় ক্ষমতা অর্পণে ইচ্ছুক ছিলেন এবং নিজেরা রাজনৈতিক ক্ষমতা লাভে প্রয়াসী হয়েছিলেন। রোল-পা'ই-র্দো-র্জে সম্রাটকে উপদেশ দেন যে, তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা হোক। সম্রাট তার উপদেশ মেনে নেন এবং উচ্চপদস্থ তিব্বতী মন্ত্রীদের ক্ষমতার ওপর রাশ টানার জন্য আম্বানদের নির্দেশ দেন। ১৭৫৭ খ্রিষ্টাব্দে রোল-পা'ই-র্দো-র্জে পুনরায় লাসা যাত্রা করে সম্রাটের হয়ে বিভিন্ন রাজনৈতিক কর্মকাণ্ডে যুক্ত হন এবং মধ্য এশিয়ার বিভিন্ন রাজ্যের রাজনৈতিক পরিস্থিতি সম্পর্কে তাকে অবহিত করেন। তিনি অষ্টম দলাই লামাকে চিহ্নিতকরণেও মুখ্য ভূমিকা পালন করেন।
শিক্ষক ও শিষ্য
পঞ্চম পাঞ্চেন লামা, সপ্তম দলাই লামা, ষষ্ঠ পাঞ্চেন লামা, ঙ্গাগ-দ্বাং-ব্যাম্স-পা নামক প্রথম ফুর-ল্চোগ  প্রভৃতি বিখ্যাত লামারা রোল-পা'ই-র্দো-র্জের উল্লেখযোগ্য শিক্ষক ছিলেন। ব্লো-ব্জাং-ছোস-ক্যি-ন্যি-মা  নামক তৃতীয় থু'উ-ব্ক্বান, দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  প্রভৃতি অবতারী বৌদ্ধ লামারা তার উল্লেখযোগ্য শিষ্য ছিলেন।
অবদান
রোল-পা'ই-র্দো-র্জে চীনা, মাঞ্চু, তিব্বতী, মঙ্গোল প্রভৃতি ভাষায় অভিধান রচনায় গুরুত্বপূর্ণ ভূমিকা পালন করেন। তিনি মাঞ্চু ভাষায় ১০৮ খণ্ডে ব্কা'-গ্যুর এবং মঙ্গোল ভাষায় ২২৪ খণ্ডে ব্স্তান-'গ্যুর গ্রন্থসঙ্কলন দুটি অনুবাদ করানোর ব্যবস্থা করেন। গ্রুব-পা'ই-ম্থা'-র্নাম-পার-ব্ঝাগ-পা'ই-থুব-ব্স্তান-ল্হুন-পো'ই-ম্দ্জেস-র্গ্যান নামক গ্রন্থটি তার সর্বাপেক্ষা উল্লেখযোগ্য রচনা। তিনি বেজিং শহরে মঙ্গোল, মাঞ্চু ও চীনা বৌদ্ধ ভিক্ষুদের জন্য ইয়োংহেগোং বৌদ্ধবিহার প্রতিষ্ঠা করেন।
ইন্দোনেশিয়ার রাষ্ট্রপতিদের তালিকা
এই নিবন্ধটি স্বাধীনতার পর থেকে ইন্দোনেশিয়া প্রজাতন্ত্রের রাষ্ট্রপতিদের তালিকা সম্পর্কে।
ভারতের বিশ্ব ঐতিহ্যবাহী স্থানসমূহের তালিকা
২০১৪ খ্রিষ্টাব্দের হিসেব অনুযায়ী, ভারতে ইউনেস্কো স্বীকৃত বিশ্ব ঐতিহ্যবাহী স্থানের সংখ্যা ৩২। ১৯৭২ সালের ইউনেস্কো বিশ্ব ঐতিহ্য সনদের বর্ণনা অনুযায়ী এই স্থানগুলি সাংস্কৃতিক অথবা প্রাকৃতিক ঐতিহ্যের দিক থেকে বিশেষ গুরুত্বসম্পন্ন। ১৯৭২ সালের ১৭ অক্টোবর থেকে ২১ নভেম্বর পর্যন্ত ইউনেস্কোর একটি সাধারণ সম্মেলনের পর ১৯৯৭ সালের ১৭ নভেম্বর বিশ্বের সাংস্কৃতিক ও প্রাকৃতিক ঐতিহ্যবাহী স্থানগুলি সংরক্ষণার্থে উক্ত সনদটি গৃহীত হয়েছিল।
আগ্রা ফোর্ট ও অজন্তা গুহা সর্বপ্রথম ভারতের বিশ্ব ঐতিহ্যবাহী স্থানের মর্যাদা পায়। ১৯৮৩ সালে সপ্তম বিশ্ব ঐতিহ্য অধিবেশনে উক্ত স্থানদুটি বিশ্ব ঐতিহ্যের মর্যাদা লাভ করেছিল। পরবর্তী বছরগুলিতে আরও ৩০টি স্থানের নাম এই তালিকায় যুক্ত হয়। ২০১৪ সালে বিশ্ব ঐতিহ্য স্বীকৃতিপ্রাপ্ত গ্রেট হিমালয়ান জাতীয় উদ্যান দেশের সাম্প্রতিকতম বিশ্ব ঐতিহ্যবাহী স্থান।. ভারতের ৩২টি বিশ্ব ঐতিহ্য কেন্দ্রের মধ্যে ২৫টি সাংস্কৃতিক কেন্দ্র এবং অবশিষ্ট ৭টি প্রাকৃতিক কেন্দ্র। এছাড়াও আরও ৫০টি কেন্দ্রের নাম ভারত সম্ভাব্য বিশ্ব ঐতিহ্য তালিকার অন্তর্ভুক্ত করেছে।
ঐতিহ্যবাহী স্থানগুলির তালিকা
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল: ১৯৯২ খ্রিষ্টাব্দে মানস বন্যপ্রাণী অভয়ারণ্যকে বিপন্ন ঘোষণা কতা হলেও ২০১১ খ্রিষ্টাব্দে বিপদমুক্ত বলে ঘোষণা করা হয়। ১৯৯৯ খ্রিষ্টাব্দে হাম্পির মন্দিরগুলিকে বিপন্ন বলে ঘোষণা করা হলেও সফল ভাবে সংরক্ষণ করার পরে ২০০৬ খ্রিষ্টাব্দে এই তালিকা থেকে অপসারণ করা হয়।
ডেভিড ধবন
ডেভিড ধবন একজন ভারতীয় চলচ্চিত্র পরিচালক। তিনি হলেন বলিউড অভিনেতা বরুণ ধবন এবং পরিচালক রোহিত ধবনের বাবা। তিনি হিন্দি চলচ্চিত্রে কাজ করেছেন।
প্রাথমিক জীবন
ডেভিড ধবন আগরতলায় একটি পাঞ্জাবী হিন্দু পরিবারে জন্মগ্রহণ করেছিলেন, তবে তিনি কানপুরে বেড়ে ওঠেন যেখানে তাঁর পিতা, যিনি ইউসিও ব্যাংকের ব্যবস্থাপক ছিলেন, তার বদলি হয়েছিল। তিনি খ্রিস্ট চার্চ কলেজ এবং বিএনএসডি ইন্টার কলেজে দ্বাদশ শ্রেণি পর্যন্ত পড়াশোনা করেছেন। তারপরে তিনি অভিনয়ের জন্য ফিল্ম অ্যান্ড টেলিভিশন ইনস্টিটিউট অফ ইন্ডিয়ার (এফটিআইআই) যোগদান করেছিলেন, তবে সতীশ শাহ ও সুরেশ ওবেরয়ের মতো অন্যান্য অভিনেতা দেখে বুঝতে পেরেছিলেন যে তিনি অভিনয় করতে পারবেন না। সুতরাং তিনি বিকল্প হিসাবে সম্পাদনা গ্রহণ করেছেন। তিনি পাঞ্জাবের লুধিয়ানা শহরের বাসিন্দা। তার আসল নাম রাজিন্দর ধাওয়ান ছিল কিন্তু যখন তিনি উদ্ভিন্ন তাঁর প্রতিবেশী, যিনি ছিলেন খ্রিস্টান, প্রেমের সঙ্গে ব্যবহার করা তাকে কল ডেভিড, এবং তিনি ফিল্ম অ্যান্ড টেলিভিশন ইনস্টিটিউট অফ ইন্ডিয়াতে (এফটিআইআই) প্রবেশ করার সময় তিনি আনুষ্ঠানিকভাবে এটি ডেভিডে পরিবর্তন করেছিলেন।
কর্ম জীবন
ধবন পরিচালনায় যাওয়ার আগে সম্পাদক হিসাবে শুরু করেছিলেন। তিনি কমেডি চলচ্চিত্র পরিচালনায় পারদর্শী। তার সর্বকালের সবচেয়ে বড় সাফল্য হল ২০১৭ এর জুড়ওয়া ২। চলচ্চিত্রটিতে তাঁর ছেলে বরুণ ধবন, জ্যাকুলিন ফার্নান্দেজ এবং তাপসী পান্নু।
ধবন এশিয়ান একাডেমি অফ ফিল্ম অ্যান্ড টেলিভিশন এবং এশিয়ান স্কুল অফ মিডিয়া স্টাডিজের বোর্ডে ছিলেন যেখানে তিনি সন্দীপ মারওয়াহ একাডেমি পুরষ্কারে ভূষিত হয়েছেন । তিনি ২০০৮ সালে স্টার প্লাস শো নচ বালিয়ে এবং হান্স বালিয়ে শোতে বিচারক ছিলেন ।
গোবিন্দের সাথে ডেভিড ধবনের কাজের তালিকা
গোবিন্দের সাথে প্রথম কাজ করেন তালাকাতওয়ার (১৯৮৯) চলচ্চিত্রের জন্য জুটি বেঁধেছিলেন । এরপরে তিনি গোবিন্দের সাথে একটি সহযোগিতা তৈরি করেন এবং তার সাথে শীর্ষস্থানীয় অভিনেতা হিসাবে ১৭ টি চলচ্চিত্র পরিচালনা করেছিলেন, যার বেশিরভাগই কমেডী চলচ্চিত্র ছিল। তাদের সহযোগিতায় নির্মিত চলচ্চিত্রগুলি হ'ল তকতত্বর (১৯৮৯), স্বর্গ (১৯৯০), শোলা অর শবনম (১৯৯২), আঁখেন (১৯৯৩), রাজা বাবু (১৯৯৪), কুলি নং ১ (১৯৯৫), সাজন চালে সাসুরাল (১৯৯৬), বেনারসি বাবু (১৯৯৭), দেওয়ানা মাস্তানা (১৯৯৭), নায়ক নং ১ (১৯৯৭), বড় মিয়ান ছোটে মিয়ান (১৯৯৮), হাসিনা মান জায়েগি (১৯৯৯), কুনোয়ারা (২০০০), জোড়ি নং ১ (২০০১), এক অর এক গায়ারাহ (২০০৩), পার্টনার (২০০৭) এবং ডো নট ডিসবার্ব (২০০৯)।
বাঁকুড়া জেলা সারদামনি মহিলা মহাবিদ্যাপীঠ
ইতিহাস
বাঁকুড়া জেলা সারদামণি মহিলা মহাবিদ্যাপীঠ বাঁকুড়া জেলা এবং এর পার্শ্ববর্তী অঞ্চলের যুবতী মহিলাদের মধ্যে উচ্চ শিক্ষা ও সংস্কৃতি প্রচারের জন্য র্ধমান বিশ্ববিদ্যালয়ের অধীনে একটি বেসরকারী কলেজ হিসাবে ১৯৭৮ সালে প্রতিষ্ঠিত হয়। পরবর্তীতে বিদ্যাপীঠটি বাঁকুড়া বিশ্ববিদ্যালয়ের অধিভুক্ত হয়। সারদা দেবীর নাম অনুসারে কলেজটির নামকরণ করা হয়েছে।
স্বীকৃতি
মহাবিদ্যাপীঠটি বাঁকুড়া বিশ্ববিদ্যালয়ের অধীভুক্ত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা স্বীকৃত, যারা বিদ্যাপীঠটিকে এ (A) গ্রেড প্রদান করেছে।
বিভাগ সমূহ
বাঁকুড়া বিশ্ববিদ্যালয় এর অধীন বাঁকুড়া জেলা সারদামণি মহিলা মহাবিদ্যাপীঠে যে সব বিষয় পড়ানো হয় তা নিম্নরূপ :
হোমাইদান আল-তুর্কি
হোমাইদান আল-তুর্কি (জন্ম ১৯৬৯) একজন সৌদি নাগরিক যিনি কলোরাডোর একটি আদালতে তার ইন্দোনেশীয় গৃহপরিচারিকাকে যৌন নিপীড়নের জন্য দোষী সাব্যস্ত হন এবং তাকে চার বছর ধরে ভার্চুয়াল দাস হিসেবে রেখেছেন বলে অভিযোগ করা হয়। ৩১ আগস্ট, ২০০৬-এ, আল-তুর্কিকে মিথ্যা কারাদণ্ড, বেআইনি যৌন যোগাযোগ, চুরি এবং অপরাধমূলক চাঁদাবাজির ১২টি অপরাধমূলক জঘন্য অপরাধের জন্য ২৮ বছরের কারাদণ্ড দেওয়া হয়েছিল। ২৫ ফেব্রুয়ারী, ২০১১-এ, কারাগারে তার ভাল আচরণের জন্য তাকে ২৮ থেকে পুনরায় ৮ বছরের সাজা দেওয়া হয়। আল-তুর্কি তার নির্দোষীতা বজায় রাখেন এবং মার্কিন যুক্তরাষ্ট্র ও সৌদি সরকারের মধ্যে সম্পর্কের উত্তেজনা সৃষ্টিকারী একটি মামলায় ২০০৬ সালে তার দোষী সাব্যস্ত হওয়া এবং সাজা হওয়ার জন্য মুসলিম বিরোধী মনোভাবকে দায়ী করেছেন।
লুক্সেমবার্গে ইসলাম
থাম্ব| লুক্সেমবার্গের একটি মসজিদ লুক্সেমবার্গের মুসলমানরা অতি-সংখ্যালঘু একটি সম্প্রদায়, তাদের সাথে আছে: প্রোটেস্ট্যান্ট, অর্থোডক্স খ্রিস্টান এবং ইহুদি রা। ২০১৫ সাল থেকে দেশটিতে ইসলাম আইনগত স্বীকৃত একটি ধর্ম।
অভিবাসন
১৯৭০ এর দশক পর্যন্ত, লুক্সেমবার্গের মুসলিম জনসংখ্যা ছিল অনেক কম। ৭০-এর দশকের মাঝামাঝি সময়ে, মুসলিম জনসংখ্যা ছিল প্রায় ৩০০ জন, যা ৯০-এর দশকের মাঝামাঝি সময়ে বেড়ে ৩,০০০ ছাড়িয়ে যায়। তখন থেকে, প্রাক্তন যুগোস্লাভিয়ার বেশিরভাগ বসনিয়াক আশ্রয়প্রার্থীদের কারণে সংখ্যাটি দ্বিগুণ হয়েছে। উদ্বাস্তুরা সাগর পথে এখানে আসে, এবং বসনিয়াকদের বাদ দিলে, বাকি উদ্বাস্তুদের সংখ্যাটি আলবেনিয়া, কসোভো, সার্বিয়া এবং মন্টিনিগ্রো থেকে আসা মুসলমানদের দ্বারা গঠিত হয়। বেশিরভাগ আশ্রয়প্রার্থীদের প্রাথমিকভাবে কয়েক বছরেরও কম সময় পর্যন্ত থাকার আশা করা হয়েছিল। শরণার্থীদের পাশাপাশি, লুক্সেমবার্গ এবং যুগোস্লাভিয়ার মধ্যে শ্রম চুক্তির পর দেশান্তরিত শ্রমিকদের কারণেও মুসলিম জনসংখ্যা বৃদ্ধি পেয়েছে। ২০১৩ সাল নাগাদ, লুক্সেমবার্গের মুসলমানদের জনগণের মধ্যে বসনিয়াক ২,৩০৩ জন, মরক্কান ৬১৬ জন, আলবেনিয়ান ৫০২ জন, তুর্কি ৪৮৭ জন, তিউনিসিয়ান ৩৭৪ জন, আলজেরিয়ান ৩৩১ জন এবং ইরানি ৩২২ জন।
জনসংখ্যা
মুসলিম জনসংখ্যার সিংহভাগ শহরাঞ্চলে বাস করে যার ৭০ শতাংশ লুক্সেমবার্গ এবং অন্যান্য চারটি শহরে বসবাস করে। লুক্সেমবার্গের মুসলিম সম্প্রদায়ের সমাবেশ অনুসারে, অনুমান করা যায় যে, প্রায় ১০ থেকে ১৫ হাজার মুসলমান বর্তমানে গ্র্যান্ড-ডুচিতে বসবাস করে। তবে এখানে ধর্মীয় বিশ্বাস ও অনুশীলনের পরিসংখ্যান সংগ্রহ করা সরকারের জন্য বেআইনি। অধিকন্তু, গ্র্যান্ড-ডুচিতে কতজন নাগরিক বাস করেন তা স্পষ্ট নয়।
জ্যাক হোয়াইট
জন কর্নিশ হোয়াইট (Jack White; জন্ম: ১৯ ফেব্রুয়ারি, ১৮৯১ - মৃত্যু: ২ মে, ১৯৬১) সমারসেটের হলফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও দলনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে মূলতঃ স্লো লেফট আর্ম অর্থোডক্স বোলিং করতেন ‘ফার্মার’ বা ‘জ্যাক’ ডাকনামে পরিচিত জ্যাক হোয়াইট। এছাড়াও, ডানহাতে ব্যাটিংয়ে পারদর্শিতা দেখিয়েছেন তিনি।
কাউন্টি ক্রিকেট
ধীরগতিসম্পন্ন বামহাতি বোলার হিসেবে ক্রিকেট খেলায় অংশ নিতেন জ্যাক হোয়াইট। উইকেট লাভে স্পিনের তুলনায় পেসের ভিন্নতা ও নিখুঁততাই সফলতার চাবিকাঠি ছিল তার। ১৯১৩ থেকে ১৯৩৭ সময়কালে সমারসেটের নিয়মিত খেলোয়াড় ছিলেন। ১৯২৭ থেকে ১৯৩১ সময়কালে সমারসেটের নেতৃত্বে ছিলেন জ্যাক হোয়াইট। ১৪ মৌসুমে শতাধিক উইকেট লাভে পারঙ্গমতা প্রদর্শন করেছেন। তন্মধ্যে, ১৯২৯ ও ১৯৩০ সালে সহস্রাধিক রান তুলে ‘ডাবল’ লাভ করেন।
অন্যান্য কাউন্টি রেকর্ডের মধ্যে ১৯১৯ সালে বাথে অনুষ্ঠিত খেলায় ওরচেস্টারশায়ারের বিপক্ষে ৮৩ রান দিয়ে ১৬ উইকেট দখল করেন। এছাড়াও, ১৯২১ সালে ওরচেস্টারে অনুষ্ঠিত খেলায় ওরচেস্টারশায়ারের ইনিংসের সবকটি উইকেট লাভ করেন ৭৬ রান দিয়ে। সমারসেটের পক্ষে সর্বমোট ২,১৬৫ উইকেট পেয়েছেন যা অদ্যাবধি কাউন্টি রেকর্ডরূপে বিবেচিত হয়ে আসছে। এছাড়াও, ৩৯৩ ক্যাচ তালুবন্দী করেছেন তিনি।
টেস্ট ক্রিকেট
সমগ্র খেলোয়াড়ী জীবনে ১৫ টেস্টে অংশগ্রহণের সুযোগ হয় তার। তন্মধ্যে, চারবার ইংল্যান্ড দলকে নেতৃত্ব দিয়েছেন তিনি।
১৯২১ সালে সফরকারী অস্ট্রেলিয়ার বিপক্ষে অ্যাশেজ সিরিজ খেলার জন্য জ্যাক হোয়াইটকে মনোনয়ন দেয়া হয়। ২ জুলাই, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে জ্যাক হোয়াইটের। কিন্তু, শক্তধর প্রতিপক্ষের বিপক্ষে খেলার পর পরবর্তী সাত বছরে তাকে আর টেস্ট খেলানো হয়নি।
১৯২৮-২৯ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অধিনায়ক পার্সি চ্যাপম্যানের সহকারী ছিলেন তিনি। ঐ সিরিজে তিনি দলের প্রধান বোলাররূপে আবির্ভূত হন ও যুদ্ধংদেহী মনোভাব নিয়ে বেশ সফলতার পরিচয় দেন। মেলবোর্নে ১১৩.৫ ওভার এবং অ্যাডিলেডে ১২৪.৫ ওভার বোলিং করে ২৫৬ রান দিয়ে খেলায় ১৩ উইকেট দখল করেন। ঐ খেলায় ইংল্যান্ড মাত্র ১২ রানের ব্যবধানে জয় পায়। সিরিজের চূড়ান্ত টেস্টে আঘাতপ্রাপ্ত চ্যাপম্যানের পরিবর্তে অধিনায়কের দায়িত্ব পালন করেন। কিন্তু, ঐ টেস্টে পরাজিত হবার ফলে ধারাবাহিকভাবে সাত টেস্ট জয়ের রেকর্ডের সমকক্ষ হয় ইংরেজ দল।
অর্জনসমূহ
সমগ্র খেলোয়াড়ী জীবনে সংগৃহীত ২,৩৫৫ উইকেট লাভের ফলে সর্বকালের উইকেট লাভকারী ক্রিকেটারদের তালিকায় ১৬শ অবস্থানে রয়েছে।
১৯২৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯২৯ ও ১৯৩০ সালে টেস্ট দল নির্বাচকমণ্ডলীর সদস্য মনোনীত হন। এছাড়াও, মৃত্যুকালীন সমারসেটের সভাপতির দায়িত্বে ছিলেন জ্যাক হোয়াইট। ২ মে, ১৯৬১ তারিখে ৭০ বছর বয়সে সমারসেটের কম্ব ফ্লোরি এলাকায় জীবনাবসান ঘটে জ্যাক হোয়াইটের।
শুলা কেশত
শুলা কেশত (হিব্রু ভাষায় : שולה קשת ; জন্ম ২ আগস্ট, ১৯৫৯) একজন ইসরায়েলি সামাজিক ও রাজনৈতিক কর্মী ও উদ্যোক্তা, মিজরাহি নারীবাদী, শিল্পী, কিউরেটর, লেখক, শিক্ষাবিদ ও প্রকাশক; মিজরাহি নারীবাদ আন্দোলন " আহোতি - ফর ওমেন ইন ইসরায়েল " এর অন্যতম প্রতিষ্ঠাতা ও নির্বাহী পরিচালক।
আফ্রিকার আশ্রয় প্রার্থীদের নির্বাসনের বিরুদ্ধে দক্ষিণ তেল আবিবের অধিবাসীদের সংগ্রামে কেশত অগ্রণী ব্যক্তিত্ব, এবং ১৯৮০-এর দশক থেকে তেল আবিব কেন্দ্রীয় বাস স্টেশনের বিরুদ্ধে প্রতিবাদ আন্দোলনের নেতৃত্ব দিচ্ছেন, যা নেভ শানান পাড়ায় অবস্থিত এবং অপরাধ, দূষণ, গোলমাল, উপচে পড়া জনসমাগম ও মাদকদ্রব্যে অবদান রাখে। তিনি আহোতি আন্দোলনের সদর দপ্তর আহোতি হাউস প্রতিষ্ঠা করেন, যা একটি সম্প্রদায় ও সংস্কৃতি কেন্দ্র, তথ্য ও শিক্ষাকেন্দ্র, আর্ট গ্যালারি এবং আরও অনেক কিছু হিসাবে কাজ করে। তিনি অহোতি ফেয়ার ট্রেড স্টোর প্রতিষ্ঠার নেতৃত্ব দিয়েছিলেন, যা প্রান্তিক জনগোষ্ঠীর মহিলাদের কর্মসংস্থান ও আয় বহন করার জন্য কাজ করে। তিনি মিজরাহি সংস্কৃতির লিবি বামিজ্রাচ (মাই হার্ট ইস্ট ইন ইস্ট) উৎসব প্রতিষ্ঠা করেন এবং বিভিন্ন নিপীড়িত সম্প্রদায়ের মহিলাদের মধ্যে সংযোগ স্থাপন, এবং তাদের ক্ষমতায়ন এবং ত্রাণ - সামাজিক, রাজনৈতিক এবং আইনগত উপায়ে প্রদান করার লক্ষ্যে অন্যান্য উদ্যোগ পরিচালনা করেন।
কেশতের শিল্পকর্ম কেন্দ্র মিজরাহি-নারীবাদী হিসেবে পরিচয় প্রদান করে, এবং একজন কিউরেটর ও প্রযোজক হিসাবে তার কাজে তিনি আরব জাতিগোষ্ঠীর মহিলাদের (ইহুদি, মুসলিম বা খ্রিস্টান) একত্রিত করেন এবং তাদের গল্প বলতে সাহায্য করেন।
পটভূমি
তিনি ইরানের মাশহাদী ইহুদিদের বংশধর। তিনি দক্ষিণ তেল আবিবে বেড়েওঠেন, বিদ্যালয়ে অধ্যায়ন ও কাজ করে এবং সেখানে বসবাস করেন। তার ঠাকুমা হান্না কালাতি একজন কমিউনিটি সংগঠক ছিলেন, যিনি বয়স্ক মাশাদি মহিলাদের একটি নিরাপদ স্থান এবং সামাজিক আউটলেট প্রদানের জন্য দক্ষিণ তেল আবিবে "মাদার্স হাউস" প্রতিষ্ঠা করেছিলেন। তার মা মজল কাশী একজন নার্স ছিলেন, যিনি আশপাশের বাসিন্দাদের কল্যাণে কাজ করেছিলেন, প্রত্যেককে বিনামূল্যে টিকা দেওয়ার জন্য স্বেচ্ছাসেবক হিসেবে ঘুরে বেড়ান।
স্টার প্রবাহ
স্টার প্রবাহ হচ্ছে একটি ভারতীয় মারাঠি ভাষার টেলিভিশন চ্যানেল, যেটি ২০০৮ সালে স্টার টিভি এবং ফক্স ইন্টারন্যাশনাল চ্যানেল দ্বারা চালু করা হয়েছিল। এই চ্যানেলের অনুষ্ঠানমালা মারাঠি ভাষার টেলিভিশন অনুষ্ঠান নিয়ে গঠিত। ২০১৬ সালের ১লা মে তারিখে, স্টার প্রবাহ এইচডি নামের চ্যানেলটিতে উচ্চ মাত্রার ফিড চালু করা হয়েছিল।
সুম-পা-ম্খান-পো
সুম-পা-ম্খান-পো তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
ধাতুবিদ্যা
thumb|right|200px|ধাতুবিদ্যা সংক্রান্ত প্রাচীন বই দ্য রি মেটালিকা  (De re metallica) এর লেখক জর্জ এগ্রিকোলা (Georg Agricola)-র ছবি
ধাতুবিদ্যা হল বিজ্ঞানের এমন একটি ক্ষেত্র, যেখানে ধাতব পদার্থ, আন্তঃ ধাতব যৌগ এবং সংকর ধাতু সমূহের ভৌত এবং রাসায়নিক ধর্ম অধ্যয়ন করা হয়। এটি এমন একটি প্রযুক্তি যা ধাতু সমূহকে বাস্তব ক্ষেত্রে ব্যবহারোপযোগী করা নিয়েও আলোচনা করে।
ধাতু-নিষ্কাশন বিদ্যা
right|thumb| 300px |পানির প্রবাহ দ্বারা পরিচালিত চুল্লী, ইয়ান শাসনামল, চীন। আকরিক হতে মূল্যবান ধাতু নিষ্কাশন করতে ধাতু-নিষ্কাশন বিদ্যা-র প্রয়োজন হয়। এতে তিনটি বিষয় রয়েছে। ১. আকরিক সংগ্রহ করা ২. ধাতু নিষ্কাশন করা ৩. অবশিষ্ট অপদ্রব্য অপসারণ করা। প্রথমে আকরিক সংগ্রহ করে তাকে গুড়ো করা হয়, যাতে করে প্রয়োজনীয় ধাতু যথাসম্ভব অপদ্রব্য থেকে বেরিয়ে যায়। এরপর কাজ হল অপদ্রব্য আর ধাতুর মিশ্রণ হতে প্রয়োজনীয় ধাতুকে পৃথক করে ফেলা। এজন্য অনেক সময় এমন কিছু রাসায়নিক দ্রবণ ব্যবহার করা হয়, যাতে আকরিক চূর্ণ মেশালে তা থেকে প্রয়োজনীয় ধাতু দ্রবণে চলে যায় এবং বাকি অপদ্রব্য অদ্রবনীয় অবস্থায় তেকে যায়। এরপর দ্রবনটিকে অন্যস্থানে সরিয়ে নেবার পর তা থেকে ধাতুটি নিষ্কাশন করা হয়। এছাড়া ইলেক্টোপ্লেটিং এর মাধ্যমেও ধাতু নিষ্কাশন করা হয়। অনেক ক্ষেত্রেই দেখা যায় একই আকরিকে একাধিক মূল্যবান ধাতু থাকে। সেক্ষেত্রে প্রথমে একটি ধাতু নিষ্কাশনের পর যে অপদ্রব্য থেকে যায়, তা ব্যবহৃত হয় দ্বিতীয় ধাতুটি নিষ্কাশনের কাঁচামাল হিসেবে। এভাবে পরপর ধাতু নিষ্কাশন চলতে থাকে।
সংকর ধাতু
right|thumb| 300px |ব্রোঞ্জ প্রস্তুতকারক প্রকৌশলের ক্ষেত্রে বহুল ব্যবহৃত ধাতুগুলো হল লোহা, তামা, দস্তা, অ্যালুমিনিয়াম, নিকেল, ম্যাগনেসিয়াম, ক্রোমিয়াম, টাইটেনিয়াম। এসব ধাতু সংকর আকারে ব্যবহৃত হয়। সংকর ধাতু হল কোন ধাতুর সাথে এক বা একাধিক ধাতু অথবা অধাতুর মিশ্রণ। ব্যবহারিক ক্ষেত্রে দেখা যায় বিশুদ্ধ ধাতুর চেয়ে সংকর ধাতু বেশি উপযোগী। কারণ শুধুমাত্র একটি বিশুদ্ধ ধাতু যেসব প্রয়োজনীয় বৈশিষ্ট্য ধারণ করে, তা প্রয়োজন মত নিয়ন্ত্রণ করা সম্ভব ধাতুর সংকরায়নের মাধ্যমে। উদাহরণ স্বরূপ লোহার-কার্বন এর বেশ কয়েকটি সংকরের কথা উল্লেখ করা যেতে পারে। যেসব প্রয়োজনে লোহায় মরিচা ধরলে কোন সমস্যা নেই, সেক্ষত্রে ঢালাই লোহা ব্যবহার করা হয়। কিন্তু যেখানে ক্ষয় তথা মরিচা প্রতিরোধ মুখ্য বিষয়, সেখানে স্টেনলেস স্টিল ব্যবহার করতে হয়। যেখানে হালকা কিন্তু শক্তিশালী ধাতু প্রয়োজন, সেখানে অ্যালুমিনিয়াম এর সংকর ব্যবহৃত হয়। অত্যধিক ক্ষয়কারী পরিবেশে তামা-নিকেল সংকর (যেমন: মোনেল) ব্যবহৃত হয়। নিকেলের বিশেষ কিছু সংকর ব্যবহৃত হয় উচ্চতাপমাত্রা সহ্যকারী অংশ নির্মানে, যেমন:টার্বোচার্জার, উচ্চ চাপের পাত্র (pressure vessel), তাপ বিনিময়কারী (heat exchanger)। চরম উচ্চতাপমাত্রার ক্ষেত্রে ক্রীপ কমাতে একক স্ফটিক (single crystal)-সংকর ধাতু ব্যবহৃত হয়।
দাম-ছোস-র্গ্যা-ম্ত্শো
দাম-ছোস-র্গ্যা-ম্ত্শো (মৃত্যু-১৬৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম সুম-পা-ম্খান-পো উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের  প্রথম এবং চতুর্থ প্রধান ছিলেন।
সংক্ষিপ্ত জীবনী
দাম-ছোস-র্গ্যা-ম্ত্শো তিব্বতের আমদো অঞ্চলের সুম-পা নামক শহরে জন্মগ্রহণ করেন। তার পিতার নাম ছিল দোন-গ্রুব । তিনি ব্ক্রা-শিস-ল্হুন-পো বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় ব্যাম্স-পা-ল্হুন-গ্রুব  নামক এক বৌদ্ধ পণ্ডিত তার অন্যতম শিক্ষক ছিলেন। এরপর তিনি গ্যুমে তন্ত্র মহাবিদ্যালয়ে তন্ত্র পঠন পাঠন সমাপ্ত করে চামদো অঞ্চলে ছোস-ক্যি-র্গ্যাল-পো  নামক চতুর্থ 'ফাগ্স-পা-ল্হা  উপাধিধারী বৌদ্ধ লামার নিকট হতে শিক্ষালাভ করেন। এরপর তিনি তার জন্মস্থানে ফিরে এসে দোন-য়োদ-ছোস-ক্যি-র্গ্যা-ম্ত্শো  নামক এক ভিক্ষুকে ১৬০৪ খ্রিষ্টাব্দে দ্গোন-লুং-ব্যাম্স-পা-গ্লিং বৌদ্ধবিহার প্রতিষ্ঠা করতে সহায়তা করেন। ১৬০৯ খ্রিষ্টাব্দে তিনি এই বিহারের প্রথম প্রধানের দায়িত্ব গ্রহণ করেন এবং তিন বছএ এই পদে থাকেন। এই সময় তিনি বিহারে মেধাবী ভিক্ষুদের জন্য বৃত্তি ও বাসস্থানের ব্যবস্থা করেন। গ্রাগ্স-পা'-ওদ-জের  নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা এবং 'দান-মা-ত্শুল-খ্রিম্স-র্গ্যা-ম্ত্শো  নামক দ্গোন-লুং-ব্যাম্স-পা-গ্লিং বৌদ্ধবিহারের অষ্টম প্রধান তার অন্যতম উল্লেখযোগ্য শিষ্য ছিলেন। ১৬২১ খ্রিষ্টাব্দে তিনি এই বিহারের চতুর্থ প্রধান হিসেবে পুনরায় দায়িত্ব লাভ করেন এবং এই পদে তিনি সাত বছর থাকেন। ১৬২৭ খ্রিষ্টাব্দে তিনি ব্যাং-ছুব-গ্লিং   নামক একটি দুর্গম আশ্রমে যাত্রা করে জীবনের শেষ পঁচিশ বছর সাধনা করে কাটান।
নাস্তিক নারীবাদ
নাস্তিক নারীবাদ হল নারীবাদের একটি শাখা যা নাস্তিকতাকে সমর্থন করে। নাস্তিক নারীবাদীরা মনে করেন যে ধর্ম নারী নিপীড়ন এবং অসমতার একটি বিশিষ্ট উৎস, তাঁরা বিশ্বাস করেন যে ধর্মগুলির অধিকাংশই নারীর প্রতি যৌনতাবাদী এবং নিপীড়ক।
এ ছাড়াও, নাস্তিক নারীবাদ নাস্তিক জনগোষ্ঠীর মধ্যে যৌনতাবাদের বিরোধিতা করে। উদাহরণস্বরূপ, ভিক্টোরিয়া বেকিম্পিস দ্য গার্ডিয়ানে লিখেছেন: কিন্তু অন্যান্য মহিলা নাস্তিকরা তাঁদের মূল্যায়নে এই বিষয়ে ভোঁতা যে, কেন নাস্তিকতার চেহারা অবশ্যম্ভাবীরূপে তাঁর অনুগামীদের লিঙ্গ সমতা প্রতিফলিত করে না। অ্যানি লরি গেইলর, যিনি ১৯৭৮ সালে তাঁর মা, অ্যান নিকোল গেইলরের সাথে ফ্রিডম ফ্রম রিলিজিয়ন ফাউন্ডেশন প্রতিষ্ঠা করেছিলেন, এটি সংক্ষিপ্তভাবে তুলে ধরেন: "একটি শব্দ - যৌনতা।" গেইলারের স্বামী, ড্যান বার্কার, যিনি তাঁর সাথে সংগঠন পরিচালনা করেন, তাঁকেই বক্তৃতা করার জন্য আমন্ত্রণ জানানো হয়, যদিও সংগঠনের নেতা হিসাবে নিকোলের দীর্ঘ মেয়াদ এবং নাস্তিকতার উপর তাঁর অসংখ্য বই আছে। নাস্তিক সিকিভু হাচিনসন এথেইস্ট অ্যালায়েন্স ইন্টারন্যাশনাল দ্বারা ডেভিড সিলভারম্যান নিয়োগের বিষয়ে লিখেছেন: আমেরিকান নাস্তিকদের প্রাক্তন নেতা ডেভিড সিলভারম্যানকে এর নির্বাহী পরিচালক পদে নিয়োগের এথেইস্ট অ্যালায়েন্স ইন্টারন্যাশনাল (এএআই) এর সাম্প্রতিক সিদ্ধান্ত আরেকটি ইঙ্গিত দেয় যে এই ব্যবসায়িক-স্বাভাবিক পুনর্বাসন কৌশল আন্দোলন নাস্তিকতার ক্ষেত্রেও প্রযোজ্য, যা কর্পোরেট আমেরিকার মতোই দুর্নীতিগ্রস্ত, ক্রোনিস্টিক এবং নারীদের প্রতি বিদ্বেষপূর্ণ হতে পারে। সিলভারম্যান ২০১৯ সালের ডিসেম্বরে এথেইস্ট অ্যালায়েন্স ইন্টারন্যাশনালের নির্বাহী পরিচালকের পদ থেকে পদত্যাগ করেন।
২০১১ সালের জুনে বিশ্ব নাস্তিক সম্মলেনে, একটি নামসূচি ছিল, যেটিতে নব্য নাস্তিক রিচার্ড ডকিন্সও অন্তর্ভুক্ত ছিলেন। সেখানে নাস্তিক রেবেকা ওয়াটসন নাস্তিক আন্দোলনের মধ্যে যৌনতা সম্পর্কে কথা বলেছিলেন। ভ্রমণ থেকে ফিরে আসার পরে পোস্ট করা একটি ভ্লগে বিভিন্ন বিষয়ের মধ্যে ওয়াটসন লিখেছিলেন কিভাবে বক্তৃতার পরে প্রায় ভোর ৪টের সময় হোটেল বার থেকে বের হওয়ার পর, দলের একজন লোক তাঁকে হোটেলের লিফটে অনুসরণ করে এল এবং তাঁকে বলল, "খারাপ মনে করবেন না, কিন্তু আমি আপনাকে খুব আকর্ষণীয় মনে করি, এবং আমি আরও কথা বলতে চাই। আপনি কি আমার হোটেল রুমে কফি খেতে আসতে চান?" ওয়াটসন প্রাসঙ্গিক কারণ উল্লেখ করে লিখেছেন কেন তিনি মনে করেছিলেন যে এই ব্যবহারটি ঠিক নয় এবং তিনি পরামর্শ দিয়েছিলেন, "বন্ধু, এটি করবেন না।" রেডিট এবং ফারিঙ্গুলা ব্লগ সহ বেশ কয়েকটি ওয়েবসাইট জুড়ে পরবর্তী সময়ে আলোচনা এবং সমালোচনা অত্যন্ত মেরুকৃত হয়ে ওঠে। গালাগালি এবং ব্যক্তিগত হুমকি দেওয়া হতে থাকে, ব্যাপারটি ধর্ষণ ও মৃত্যুর হুমকি পর্যন্ত গড়ায়। বিতর্ক আরও বেড়ে যায় যখন রিচার্ড ডকিন্স ২০১১ সালের শেষের দিকে ব্লগ আলোচনায় যোগ দিয়েছিলেন। তিনি মন্তব্য করেছিলেন রেবেকা অতিরিক্ত প্রতিক্রিয়া দেখিয়েছেন, কারণ একজন লোক তাঁর সাথে কেবল "ভদ্রভাবে" কথা বলেছিল। ডকিন্স "লিফটের এই ঘটনা"র সাথে ইসলামিক দেশগুলিতে মহিলাদের দুর্দশার কথা বলেছিলেন।  এই বাক্য বিনিময়ের ফলে ঘটনা একটি বর্ধিত জ্বলন্ত ইন্টারনেট যুদ্ধের দিকে পরিচালিত হয়েছিল। বেশ কয়েকটি প্রতিবেদনে একে "এলিভেটরগেট" নামে অভিহিত করা হয়েছিল। যদিও এলিভেটরগেট বিতর্কটি বেশ কয়েকটি প্রধান গণমাধ্যম আউটলেট দ্বারা বহু সংখ্যক শ্রোতাদের কাছে পৌঁছেছিল বা উল্লেখ করা হয়েছিল, উল্লেখযোগ্য বিতর্কের বেশিরভাগই এথিয়েস্ট ব্লগস্ফিয়ারে ঘটেছিল।
আর্নেস্টাইন রোজ
বাম|থাম্ব| [[আর্নেস্টাইন রোজ ছিলেন একজন নারীবাদী এবং একজন নাস্তিক, নাস্তিক নারীবাদী তকমার অনেক আগে থেকেই।]] প্রথম পরিচিত নারীবাদী যিনি একজন নাস্তিকও ছিলেন তিনি ছিলেন আর্নেস্টাইন রোজ, জন্ম ১৮১০ সালের ১৩ই জানুয়ারি, পোল্যান্ডে। কিশোর বয়সে ইহুদি ধর্মের প্রতি তাঁর অবিশ্বাসের প্রকাশ্য স্বীকারোক্তির ফলে নিজের বাবার সাথে তাঁর বিবাদ শুরু হয়েছিল। বাবা একজন রাব্বি ছিলেন এবং তাঁদের মধ্যে একটি অপ্রীতিকর সম্পর্ক গড়ে উঠেছিল। তাঁকে ইহুদি বিশ্বাসের বাধ্যবাধকতায় বাধ্য করার জন্য, তাঁর বাবা তাঁর সম্মতি ছাড়াই ষোল বছর বয়সে একজন বন্ধু এবং সহকর্মী ইহুদির সাথে তাঁর বিবাহ দিয়েছিলেন। একটি ইহুদি আদালতে নিজের মামলার যুক্তি প্রতিপন্ন করার পরিবর্তে (যেহেতু তাঁর বাবা স্থানীয় রাব্বি ছিলেন এবং তিনি এই জাতীয় বিষয়ে রায় দিতেন), তিনি একটি দূরবর্তী শহরের একটি ধর্মনিরপেক্ষ আদালতে গিয়েছিলেন, নিজের মামলা লড়তে এবং তিনি জিতেছিলেন। ১৮২৯ সালে তিনি ইংল্যান্ডে যান, এবং ১৮৩৫ সালে তিনি ব্রিটিশ নাস্তিক সংগঠন অ্যাসোসিয়েশন অফ অল ক্লাস অফ অল নেশনস এর অন্যতম একজন প্রতিষ্ঠাতা হন। এই প্রতিষ্ঠানটি "লিঙ্গ, শ্রেণী, বর্ণ, বা জাতীয় উৎস নির্বিশেষে সকল মানুষের জন্য মানবাধিকারের আহ্বান জানায়।" তিনি ইংল্যান্ড এবং আমেরিকায় বক্তৃতা দেন (১৮৩৬ সালের মে মাসে আমেরিকা চলে যান) এবং স্যামুয়েল পোর্টার পুটনাম তাঁকে "তাঁর সময়ের সেরা বক্তাদের একজন" বলে বর্ণনা করেছিলেন। তিনি লিখেছেন যে "কোন গোঁড়া [অর্থাৎ ধর্মীয়] মানুষ তাঁর সাথে বিতর্কে জিততে পারবে না"।
১৮৩৬ সালের শীতে, একজন উগ্রবাদী এবং স্বাধীনচেতা বিচারক থমাস হার্টেল, নিউইয়র্ক রাজ্যের আইনসভায় বিবাহিত মহিলাদের সম্পত্তি আইন জমা দেন। তাঁর উদ্দেশ্য ছিল বিবাহিত মহিলাদের নাগরিক ও সম্পত্তি অধিকারের উন্নতির উপায়গুলি তদন্ত করা এবং তাদের নিজেদের নামে রিয়েল এস্টেট অধিকার রাখার অনুমতি দেওয়া। তখনও নিউইয়র্কে সেই অনুমতি দেওয়া হত না। বিশ্লেষণের শুনানির পর, আর্নেস্টাইন রোজ একটি আবেদনপত্র তৈরি করেন এবং রাষ্ট্রীয় আইনসভায় বিশ্লেষণের সমর্থনে নাম চাওয়া শুরু করেন। তিনি ১৮৩৮ সালে আইনসভায় আবেদনপত্রটি পাঠান। এটি ছিল নিউইয়র্কে একজন মহিলার দ্বারা করা প্রথম আবেদনপত্র আন্দোলন। ১৮৪৮ সালে বিবাহিত নারী সম্পত্তি আইন পাশ হয়।  তার আগে পর্যন্ত রোজ এই ধরনের আবেদনের সংখ্যা এবং নাম উভয়ই বৃদ্ধি করে যাচ্ছিলেন। অন্য যাঁরা বিলটির কাজে অংশ নিয়েছিলেন তাঁদের মধ্যে ছিলেন সুসান বি. অ্যান্টনি, এলিজাবেথ ক্যাডি স্ট্যান্টন, লুক্রেটিয়া মট এবং ফ্রান্সেস রাইট। এঁরা সকলেই ধর্মবিরোধী ছিলেন। পরে, যখন সুসান বি. অ্যান্টনি এবং এলিজাবেথ ক্যাডি স্ট্যান্টন ১৮৪৮ সালে সেনেকা ফলস কনভেনশন হওয়ার প্রভাবগুলি বিশ্লেষণ করেছিলেন, তখন তাঁরা তিনটি কারণ চিহ্নিত করেছিলেন। প্রথম দুটি হল ধর্ম ও গণতন্ত্রের বিষয়ে ফ্রান্সেস রাইট এবং আর্নেস্টাইন রোজের উগ্র ধারণা এবং ১৮৩০ এবং ১৮৪০-এর দশকে মহিলাদের সম্পত্তি আইনে প্রাথমিক সংস্কার।
তিনি ১৮৫৩ সালের ১০ই সেপ্টেম্বর নিউ ইয়র্ক শহরের ট্যাবারনেকেলে নারী অধিকার কনভেনশনে যোগ দেন এবং ১৮৫৪ সালে হার্টফোর্ড বাইবেল কনভেনশনে বক্তৃতা করেন। সেই বছরের মার্চ মাসেও, তিনি সুসান বি. অ্যান্টনির সাথে ওয়াশিংটন ডিসিতে একটি ভ্রমণে যান। এই সফল সফরের পর, সুসান বি. অ্যান্টনি তাঁর নিজের প্রথম বক্তৃতা সফর শুরু করেন।
১৮৫৪ সালের অক্টোবরে আর্নেস্টাইন রোজ ফিলাডেলফিয়ায় জাতীয় মহিলা অধিকার কনভেনশনের সভাপতি নির্বাচিত হন, যদিও তাঁর বিরুদ্ধে আপত্তি ছিল যে তিনি নাস্তিক। সুসান বি. অ্যান্টনি এই লড়াইয়ে তাঁকে সমর্থন করেছিলেন, ঘোষণা করেছিলেন যে এই মঞ্চে প্রতিটি ধর্মের মানুষের এবং ধর্মহীনের সবারই সমান অধিকার থাকা উচিত। ১৮৫৬ সালে তিনি সপ্তম জাতীয় মহিলা [অধিকার] কনভেনশনে বক্তৃতা করেছিলেন যে অংশে,
১৮৬১ সালের ফেব্রুয়ারির গোড়ার দিকে স্টেট উইমেনস রাইটস কনভেনশনের জন্য তিনি নিউইয়র্কের আলবানিতে আবার হাজির হন, যা গৃহযুদ্ধ শেষ হবার আগে অনুষ্ঠিত শেষ সম্মেলন ছিল। ১৮৬৩ সালের ১৪ই মে, তিনি এলিজাবেথ ক্যাডি স্ট্যান্টন, সুসান বি. অ্যান্টনি, লুসি স্টোন এবং অ্যানটোয়েনেট ব্ল্যাকওয়েলের সাথে একই মঞ্চে উপস্থিত ছিলেন। এই মঞ্চে প্রথম মহিলা জাতীয় অনুগত লীগ মহিলাদের জন্য সমান অধিকারের আহ্বান জানাতে এবং গৃহযুদ্ধে নাগরিক সরকারকে সমর্থন করার জন্য বৈঠক করেছিল, "যতদূর পর্যন্ত এটি স্বাধীনতার জন্য যুদ্ধ করে"।
তিনি আমেরিকান ইক্যুয়াল রাইটস অ্যাসোসিয়েশনের সভায় উপস্থিত ছিলেন, যেখানে একটি বিরোধী উপদল ছিল। ১৮৬৯ সালের ১৫ই মে, এলিজাবেথ ক্যাডি স্ট্যান্টন, সুসান বি. অ্যান্টনি এবং লুসি স্টোনের সাথে যোগ দিয়ে একটি নতুন সংগঠন, জাতীয় মহিলা ভোটাধিকার সংস্থা গঠন করেন। এই দল পুরুষ ও মহিলা উভয়ের ভোটাধিকারের জন্য লড়াই করেছিল, এবং দলের কার্যনির্বাহী কমিটিতে এই অবস্থান নেওয়া হয়েছিল। তিনি ১৮৯২ সালের ৪ঠা আগস্ট ইংল্যান্ডের ব্রাইটনে বিরাশি বছর বয়সে মারা যান।
এলিজাবেথ ক্যাডি স্ট্যান্টন এবং মাটিল্ডা জোসলিন গেজ
বাম|থাম্ব| [[এলিজাবেথ ক্যাডি স্ট্যান্টন শেষ বয়সে]] থাম্ব| [[মাতিলদা জোসলিন গেজ|মাটিলদা গেজের একটি প্রতিকৃতি]] ১৮০০-এর দশকে প্রকাশ্যে নারীবাদের পক্ষে এবং খ্রিস্টধর্মকে চ্যালেঞ্জ করার জন্য সবচেয়ে বিশিষ্ট অন্যান্য ব্যক্তিরা হলেন এলিজাবেথ ক্যাডি স্ট্যানটন এবং মাটিলদা জোসলিন গেজ। ১৮৮৫ সালে স্ট্যান্টন "খ্রিস্টান ধর্ম কি নারীকে উপকৃত করেছে?" শিরোনামে একটি প্রবন্ধ লিখেছিলেন। যুক্তি দিয়ে যে এটি প্রকৃতপক্ষে নারীর অধিকারকে আঘাত করেছে, এবং বলেছে, "এখন পর্যন্ত সমস্ত ধর্মই পুরুষের নেতৃত্ব ও শ্রেষ্ঠত্ব, [এবং] নারীর নিকৃষ্টতা এবং অধীনতা শিক্ষা দিয়েছে। পরিবর্তিত ধর্মতত্ত্বগুলি পুরুষের জন্য যা কিছু নতুন মর্যাদা, সম্মান এবং আত্মসম্মান নিয়ে আসুক না কেন, সেগুলি একইভাবে নারীর জন্য এনেছে কিন্তু অপমানের অন্য রূপ।" ১৮৯৩ সালে মাটিলদা জোসলিন গেজ যে বইটি লিখেছিলেন এবং যার জন্য তিনি সবচেয়ে বেশি পরিচিত ছিলেন, সেটি হল ওম্যান, চার্চ অ্যাণ্ড স্টেট। এটি ছিল প্রথম বইগুলির মধ্যে একটি যাতে এই সিদ্ধান্ত নেওয়া হয়েছিল যে খ্রিস্টধর্ম মহিলাদের অগ্রগতির পাশাপাশি সভ্যতার প্রাথমিক বাধা। ১৮৯৫ সালে এলিজাবেথ ক্যাডি স্ট্যান্টন দ্য উইমেন'স বাইবেল, সংশোধিত, লিখেছিলেন, ১৮৯৮ সালে একই নামের আরেকটি বই লেখা চালিয়ে যান, যেখানে তিনি ধর্মের সমালোচনা করেছিলেন এবং বলেছিলেন "বাইবেল তার শিক্ষায় নারীদেরকে উৎপত্তি থেকে উৎসব পর্যন্ত হেয় করে।"  তিনি ১৯০২ সালে মারা যান। থাম্ব| [[ম্যাডালিন মারে ও'হেয়ার ছিলেন একজন বিখ্যাত নাস্তিক নারীবাদী।]]
বর্তমান
থাম্ব| নাস্তিক নারীবাদী [[আয়ান হিরসি আলী ]] নাস্তিক নারীবাদী অ্যান নিকোল গেইলর তাঁর মেয়ে অ্যানি লরি গেইলরের সাথে ১৯৭৬ সালে ফ্রিডম ফ্রম রিলিজিয়ন ফাউন্ডেশনের সহ-প্রতিষ্ঠা করেন। তিনি ১৯৮৪ থেকে ২০০৯ পর্যন্ত ফ্রিথট টুডে- এর সম্পাদক ছিলেন, এরপর তিনি নির্বাহী সম্পাদক হন। সাধারণভাবে নাস্তিকতাকে প্রচার করার পাশাপাশি, তাঁর নাস্তিক নারীবাদী কার্যকলাপের মধ্যে রয়েছে ও টু দ্য উইমেন: দ্য বাইবেল টেলস মি সো বইটি লেখা, যা প্রথম ১৯৮১ সালে প্রকাশিত হয়, যা এখন ৪র্থ মুদ্রণে রয়েছে। এই বইটি বাইবেলের মধ্যে থাকা যৌনতাকে প্রকাশ করে এবং সেই বিষয়ে আলোচনা করে। অধিকন্তু, তাঁর ১৯৯৭ সালের বই, উইমেন উইদাউট সুপারস্টিশন: "নো গডস, নো মাস্টারস" ছিল ঐতিহাসিক এবং সমসাময়িক নারী মুক্তচিন্তকদের লেখার প্রথম সংগ্রহ। তিনি নারীদের জন্য ধর্মের ক্ষতি নিয়ে বেশ কিছু নিবন্ধও লিখেছেন।
বর্তমানে সক্রিয় অন্যান্য উল্লেখযোগ্য নাস্তিক নারীবাদীদের মধ্যে রয়েছে আয়ান হিরসি আলি, ওফেলিয়া বেনসন, আমান্ডা মারকোট,  এবং তসলিমা নাসরিন, এবং সিকিভু হাচিনসন। হাচিনসনের লেখা মরাল কমব্যাট, ব্ল্যাক এথিয়েস্ট, জেন্ডার পলিটিক্স অ্যান্ড দ্য ভ্যালুস ওয়ার্স হল নাস্তিকতা, বর্ণবাদী রাজনীতি, লিঙ্গ ন্যায়বিচার এবং নারীবাদের উপর একজন আফ্রিকান-আমেরিকান মহিলার প্রথম বই। হাচিনসনের মতো আফ্রিকান-আমেরিকান নারীবাদী নাস্তিকরা নারীবাদী সংগঠন, সক্রিয়তা এবং বৃত্তির জন্য একটি অন্তঃবিভাগীয় দৃষ্টিভঙ্গি সমর্থন করে যা বর্ণবাদ, শ্বেতাঙ্গ আধিপত্য, লিঙ্গবাদ/মিসোজিনয়ার, বিষমকাম এবং পুঁজিবাদী নিপীড়নের ক্ষেত্রে বর্ণের সম্প্রদায়ের জীবিত অভিজ্ঞতা এবং সামাজিক ইতিহাসের মধ্যে নিহিত। কৃষ্ণাঙ্গ নারীবাদীদের নাস্তিক প্রচলিত প্রথা নাস্তিক নারীবাদী দৃষ্টিভঙ্গি থেকে পৃথক, যা ধর্মের সমালোচনাকে গোঁড়ামি এবং লিঙ্গ নিপীড়নের মধ্যে সীমাবদ্ধ রাখে না বরং কিভাবে ধর্মীয় শ্রেণিবিন্যাসগুলি সাম্রাজ্যবাদ, পুঁজিবাদ এবং বিচ্ছিন্নতা দ্বারা অবহিত হয় তা দেখে। ফেমেন-এর নারীবাদী কর্মী ইন্না শেভচেঙ্কো সংগঠিত ধর্মের বিরুদ্ধে কথা বলেছেন, একে তিনি নারীর মুক্তি এবং নারীবাদের জন্য অন্যতম প্রধান ঐতিহাসিক বাধা মনে করেছেন। ২০১৭ সালে লন্ডনে ধর্মনিরপেক্ষ সম্মেলনে নারীবাদ এবং ধর্মের সামঞ্জস্য নিয়ে কথা বলতে গিয়ে তিনি বলেন
২০১২ সালে, ভার্জিনিয়ার আর্লিংটনের রিগান ন্যাশনাল এয়ারপোর্টের ক্রিস্টাল সিটি ম্যারিয়টে ১৮ থেকে ২০শে মে পর্যন্ত প্রথম "উইমেন ইন সেকুলারিজম" সম্মেলন অনুষ্ঠিত হয়।
২০১২ সালের আগস্টে, জেই ম্যাকক্রাইট এথিয়েজম প্লাস নামে পরিচিত একটি আন্দোলন প্রতিষ্ঠা করেন যা "যৌনতাবাদ, বর্ণবাদ, রাজনীতি, দারিদ্র্য এবং অপরাধের মতো সামাজিক সমস্যা সহ সমস্ত কিছুতে সংশয়বাদ প্রয়োগ করে।" এথিয়েজম প্লাস-এর একটি ওয়েবসাইট ছিল যেটি ২০১২ থেকে ২০১৬ পর্যন্ত সক্রিয় ছিল।
২০১৪ সালের জুলাইতে, নাস্তিক কর্মী ওফেলিয়া বেনসন এবং রিচার্ড ডকিন্সের একটি যৌথ বিবৃতি জারি করা হয়েছিল যে,
ডকিন্স আরও বলেন,
আবু হাসেম খান চৌধুরী
আবু হাসেম খান চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০০৯ সাল পর্যন্ত তিনি লোকসভায় মালদা লোকসভা কেন্দ্রের লোকসভা সদস্য হিসেবে দায়িত্ব পালন করেছেন। এর আগে ১৯৯৬ সাল থেকে ২০০৯ সাল পর্যন্ত তিনি পশ্চিমবঙ্গ বিধানসভায় কালিয়াচক বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি কলকাতা বিশ্ববিদ্যালয়ের প্রাক্তন শিক্ষার্থী। ২০০৯ সাল থেকে তিনি মালদা দক্ষিণ লোকসভা কেন্দ্রের লোকসভা সদস্য হিসেবে দায়িত্ব পালন করছেন।  তিনি ২০০৯ সাল থেকে ২০১২ সাল পর্যন্ত ভারত সরকারের স্বাস্থ্য ও পরিবার কল্যাণ প্রতিমন্ত্রী হিসেবে দায়িত্ব পালন করেছেন
ইমাম আল-বাহের মসজিদ
ইমাম আল-বাহের মসজিদ ছিল(جامع الامام الباهر) ইরাকের মসুলে অবস্থিত একটি ঐতিহাসিক মসজিদ। জেনগি রাজবংশের শাসক বদর আল-দীন লুলু তার মৃত্যুর একই বছরে মসজিদটি চালু করেন।
মাজারের দরজা নীল মার্বেল দিয়ে তৈরি করা হয়েছিল এবং মার্বেল দিয়ে তৈরি স্তরগুলিতে কুরআনের আয়াতুল কুরসীর (সিংহাসন) আয়াত খোদাই করা ছিল। ইরাকি ঐতিহ্য সংরক্ষণের মাধ্যমে সমাধিটি বাগদাদের আরব্য ঐতিহ্যের জাদুঘরে স্থানান্তরিত করা হয়। মিহরাব সমাধির দক্ষিণ পাশে অবস্থিত, যেটি নীল মার্বেল দিয়ে তৈরি এবং কুরআনের আয়াত দিয়ে সজ্জিত ছিল। নামাজের হলটি ১৭ মিটার (৫৬ ফুট) গম্বুজ নিয়ে গঠিত ছিল। মসজিদে একটি ইস্পাত মিনারও ছিল।
২০১৪ সালে ইসলামিক স্টেট অব ইরাক অ্যান্ড দ্য লেভান্টের বিস্ফোরকের মাধ্যমে মসজিদটি ধ্বংস হয়েছিল।